b"\n_START_ARTICLE_\nGipsy\n_START_SECTION_\n\xc5\xbdivot\n_START_PARAGRAPH_\nU\xc5\xbe od roku 1994 sa spolu s bratom Patrikom pok\xc3\xba\xc5\xa1al prerazi\xc5\xa5 na hudobnej sc\xc3\xa9ne, ale neuspel. Miesto pokra\xc4\x8dovanie v duu Twins sa obaja rozhodli zalo\xc5\xbei\xc5\xa5 hip-hopov\xc3\xba skupinu Kalo Rikonos, z ktorej sa nakoniec \xc4\x8das\xc5\xa5 odtrhla a stala sa z nej Paranormalz Cru. Jedinou ofici\xc3\xa1lne nahranou sn\xc3\xadmkou Kalo Rikonos sa v roku 1996 stala agres\xc3\xadvna piese\xc5\x88 s tematikou ulice a rasizmu zvan\xc3\xa1 Syndrom Snopp. Ani ten sa v\xc5\xa1ak vtedaj\xc5\xa1\xc3\xad Universal Music nerozhodla vyda\xc5\xa5. _NEWLINE_V roku 1997 sa stretol s DJ smogom a zalo\xc5\xbeil rovnomenn\xc3\xba hip-hopov\xc3\xba skupinu Syndrom Snopp a z party Paranormalz Cru sa stalo undergroundov\xc3\xa9 vydavate\xc4\xbestvo. Na vlastn\xc3\xa9 n\xc3\xa1klady za\xc4\x8dali vyd\xc3\xa1va\xc5\xa5 alba. Gipsy sa stal hlavn\xc3\xbdm producentom a od roku 2000 vydalo Paranormalz cez 30 albumov undergroundov\xc3\xa9ho hip-hopu. _NEWLINE_Okolo roku 2000 pod menom Ramonis p\xc3\xb4sobil na popovej sc\xc3\xa9ne, vydal album Ramonis.cz u BMG a nap\xc3\xadsal text ku skladbe Let\xc3\xadm ke hv\xc4\x9bzd\xc3\xa1m pre prv\xc3\xbd ro\xc4\x8dn\xc3\xadk s\xc3\xba\xc5\xa5a\xc5\xbee \xc4\x8cesko hled\xc3\xa1 SuperStar, ale tie\xc5\xbe spolupracoval na debutovej platni Busted R'n'B spev\xc3\xa1ka S\xc3\xa1mera Issy. \xc4\x8ealej vydal plat\xc5\x88u R\xc3\xbdmy a blues, ktor\xc3\xba pribl\xc3\xad\xc5\xbeil tento \xc5\xbe\xc3\xa1ner \xc4\x8desk\xc3\xbdm priaznivcom rapu. _NEWLINE_V roku 2004 pri\xc5\xa1iel na my\xc5\xa1lienku spoji\xc5\xa5 prvky hip-hopu, breakbeatu a funku s r\xc3\xb3mskym folkl\xc3\xb3rom. Vzniklo album Ya favourite CD Rom a nesk\xc3\xb4r sa stretol so zn\xc3\xa1mym r\xc3\xb3mskym huslistom Vojtechom Lavi\xc4\x8dkou. Z po\xc4\x8diatku iba vystupovali na\xc5\xbeivo na Gipsyho solo albumu, av\xc5\xa1ak o rok nesk\xc3\xb4r u\xc5\xbe z experimentu vznikla \xc5\xa1tvor\xc4\x8dlenn\xc3\xa1 skupina Gipsy.cz. V roku 2006 vydali album Romano Hip Hop. _NEWLINE_Kapela z\xc3\xadskala mnoho ocenen\xc3\xad, napr. And\xc4\x9bl (Objav roka 2006), Filter (Koncertn\xc3\xa1 kapela roka 2006) a \xc4\x8fal\xc5\xa1ie ceny. V roku 2007 z\xc3\xadskal Radoslav Banga prest\xc3\xad\xc5\xbenu cenu OSA a stal sa naj\xc3\xbaspe\xc5\xa1nej\xc5\xa1\xc3\xadm mlad\xc3\xbdm autorom popul\xc3\xa1rnej hudby. \xc4\x8eal\xc5\xa1\xc3\xad album Reprezent (2008) sa umiestnilo ako tret\xc3\xad najlep\xc5\xa1\xc3\xad v rebr\xc3\xad\xc4\x8dku World Music Charts Europe. _NEWLINE_Banga sa presadil tie\xc5\xbe mimo hudobn\xc3\xba oblas\xc5\xa5 a v roku 2007 sa stal ambasadorom Eur\xc3\xb3pskeho roka rovnak\xc3\xbdch pr\xc3\xadle\xc5\xbeitost\xc3\xad. Gipsy.cz si ako prv\xc3\xa1 a zrejme jedin\xc3\xa1 \xc4\x8desk\xc3\xa1 kapela zahrala na najv\xc3\xa4\xc4\x8d\xc5\xa1om festivale na svete Glastonbury. Videoklip k singlu Romano Hip Hop sa hral na MTV a kapela hr\xc3\xa1 po celom svete. Gipsy.cz sa z\xc3\xba\xc4\x8dastnilo tie\xc5\xbe dvoch n\xc3\xa1rodn\xc3\xbdch k\xc3\xb4l Ve\xc4\xbekej ceny Eurov\xc3\xadzie a jedn\xc3\xa9ho medzin\xc3\xa1rodn\xc3\xa9ho._NEWLINE_Je prasynovcom spisovate\xc4\xbea Dezidora Bangy."